REPUBLIKA SRBIJA

NARODNA SKUPŠTINA

Odbor za ljudska i manjinska prava

i ravnopravnost polova

08 Broj: 06-2/394-14

23. januar 2015. godine

B e o g r a d

**Z A P I S N I K**

**SA 16. SEDNICE ODBORA ZA LjUDSKA I MANjINSKA PRAVA I RAVNOPRAVNOST POLOVA**

**ODRŽANE 25. NOVEMBRA 2014. GODINE**

 Sednica je počela u 10 časova.

 Sednicom je predsedavao predsednik Odbora Meho Omerović.

 Sednici su prisustvovali: Ljiljana Malušić, Biljana Ilić Stošić, Milanka Jevtović Vukojičić, Slobodan Perić, Dubravka Filipovski, Vladica Dimitrov, Ljibuška Lakatoš, Aida Ćorović, Biljana Hasanović Korać, Olena Papuga, Elvira Kovač i Sulejman Ugljanin, članovi Odbora.

 Sednici nisu prisustvovali članovi Odbora: Zlata Đerić, Suzana Šarac, Stefana Miladinović i Vera Paunović.

 Sednici su prisustvovali zamenici članova Odbora: Nevenka Milošević i Jelisaveta Veljković.

 Sednici su prisustvovali: Anamarija Viček, Marjana Maraš, Marija Obradović, Vesna Marković, Jelisaveta Pribojac, Velinka Tošić i Enis Imamović, narodni poslanici.

 Sednici su prisustvovali i: Miloš Janković, Vladana Jović i Gordana Stevanović, zamenici Zaštitnika građana; Lepojka Čarević Mitanovski, Savet za rodnu ravnopravnost Zaštitnika građana; Zorana Antonijević, Marijeta Samac, Aleksandra Živković, Marta Koso, Novak Pešić, Misija OEBS u Srbiji; Vanja Macanović, članica Saveta za rodnu ravnopravnost Zaštitnika građana; Ranđel Milošević, Slavica Radovanović, Marija Stanković, Olivera Arsenijević, Ministartsvo unutrašnjih poslova; Goran Bačkulja, Policijska uprava Kraljevo; Dalibor Elez, Policijska uprava Sombor; Danijela Lujić, Policijska uprava Sremska Mitrovica; Zoran Pjanović, Policijska uprava Prijepolje; Goran Janjić, Policijska uprava Novi Pazar; Časlav Živić, Ibro Bakić, Policijska uprava Požarevac; Marina Jovanović, Policijska uprava Novi Sad; Bojan Čolić, Policijska uprava Kikinda; Aleksandar Josimović, Policijska uprava Čačak; Sanja Živković, Policijska uprava Šabac; Ivan Nikolić, Policijska uprava Niš; Zoran Savić, Zoran Dimić, Policijska uprava Vranje; Dragan Jekić, Policijska uprava Zrenjanin; Suzana Živković, Radivoje Marković, Policijska uprava Jagodina; predstavnici Policijske uprave Subotica i Policijske uprave Beograd; Milka Babić, Vesna Tomljanović, Centar za socijalni rad Čačak; Svetlana Stojanović, Bojana Todorović, Centar za socijalni rad Veliko Gradište; Ljiljana Marić Marković, Centar za socijalni rad Loznica; Adnan Dizdarević, Centar za socijalni rad Novi Pazar; Dragan Bojović, Nataša Cvijović, Milka Vučić, Komisija za rodnu ravnopravnost Čačak; Lidija Pavlović, Elizabeta Todorović, Violeta Mišković, Nela Dančetović, Dejana Srećković, Savet za rodnu ravnopravnost Kraljevo; Mirjana Petrović, Savet za rodnu ravnopravnost Jagodina; Rozeta Aleksov, Stalna konferencija gradova i opština; Tanja Ignjatović, Autonomni ženski centar; Amelija Dimitrova, Nezavisni ženski centar Dimitrovgrad; Ljiljana Aksentijević, Alternativni krug Kragujevac; Svetlana Šarić, SOS za žene i decu žrtve nasilja; Đurđica Ergić, Bibija; Vesna Ristović, Udruženje Fenomena; Lidija Đorđević, NVO Atina; Jasmina Barać Perović, Iz kruga Niš; Slađana Anđelković Peščanik; Dragan Knežević, Ministarstvo za rad, zapošljavanje, boračka i socijalna pitanja.

 Predsednik Odbora je konstatovao da su ispunjeni uslovi za rad i odlučivanje, te je predložio sledeći

D n e v n i r e d :

1. Predstavljanje Posebnog izveštaja Zaštitnika građana o primeni opšteg i posebnih protokola za zaštitu žena od nasilja.

 Članovi Odbora su jednoglasno PRIHVATILI predloženi Dnevni red.

 **Predsednik Odbora** je podsetio da će se nizom manifestacija u Srbiji obeležiti 25. novembar - Međunarodni dan borbe protiv nasilja nad ženama. Odbor za ljudska i manjinska prava i ravnopravnost polovao je želeo da ovaj dan posveti pitanju primene Opšteg i posebnih protokola o postupanju u slučaju nasilja nad ženama i nasilja u porodici. Na ovaj način želimo da u Narodnoj skupštini i pred ovi odborom otvorimo raspravu o konkretnim aktivnostima i merama koje se preduzimaju u Republici Srbiji u cilju sprečavanja nasilja nad ženama i u porodici i da kroz izveštaj Zaštitnika građana vidimo gde postoji napredak, odnosno u čemu se sastoje problemi u postupanju po navedenim protokolima. Ovoj sednici prethodila je sednica Odbora van sedišta u Vrnjačkoj Banji gde smo u razgovoru sa predtavnicima institucija sa nivoa lokalnih samouprava i to iz Čačka, Niša, Novog Pazara, Kraljeva, Kruševca, Paraćina i Vrnjačke Banje, istakli nekoliko važnih pitanja od kojih u velikoj meri zavisi efikasnost borbe protiv nasilja nad ženama kao što su: postupanje tužilaštva u slučaju kada žrtva odustane od krivičnog gonjenja, potreba uvođenja pojma žrtve u krivično zakonodavstvo, posebni programi za žene iz ruralnih sredina i marginalnih grupa, kao i žene sa invaliditetom, neprijavljivanje nasilja u porodici, ekonomsko osnaživanje žena kao preduslov za uspešnu borbu protiv nasilja, rad na terenu i postojanje programa koji uključuju i muškarce počinioce nasilja, učenje o toleranciji od najranijeg uzrasta. Istakao je da je Odbor ovu sednicu realizovao u saradnji sa Zaštitnikom građana, i uz podršku Misije OEBS-a u Srbiji i Komiteta pravnika za ljudska prava.

 **Gordana Stevanović**, zamenica Zaštitnika građana, upoznala je prisutne sa nalazima Zaštitnika građana u vezi postupanja nadležnih organa po opštem i posebnom protokolu o postupanju u slučaju nasilja nad ženama i s tim u vezi predstavila radnu verziju Posebnog izveštaja Zaštitnika građana. U svom dosadađšnjem radu Zaštitnik građana je procentualno primio mali broj primedbi u kojima su žene ukazale na probleme koje imaju sa državnim organima u sprečavanju nasilja koje trpe i postavila je pitanje koliko žene uopšte prijavljuju nasilje. Predstavnici Zaštitnika građana su posetili 16 jedinica lokalne samouprave i razgovarali sa profesionalcima koji primenjuju protokole. Ovaj izveštaj ide u pravcu da se utvrdi kakvo je stanje ljudskih prava, da ukaže na ono što je pre svega nedostatak i problem, ali i da se predstave primeri dobre prakse. Stoga je njihovo istraživanje obuhvatilo sve subjekte, od onih kojima se prijavljuje nasilje, do onih koji izriču sankcije. Zahvalila se članicama i članovima Saveta Zaštitnika građana jer su učestvovali u posetama lokalnim samoupravama.

 **Lepojka Čarević Mitanovska**, kao članica Saveta Zaštitnika građana je istakla da je učešćem u navedenim aktivnostima Zaštitnika građana mogla da na najbolji način tokom cele godine ukaže na izuzetno težak položaj žena sa invaliditetom kada se nađu u situaciji nasilja i diskriminacije. Imala je priliku da obiđe neke od lokalnih samouprava i vidi kakava je zapravo situacija kada je reč o ženama sa invaliditetom kada trpi nasilje, počev od toga da im centri za socijalni rad i većina policijskih uprava nisu dostupni. Ipak, u pojediim sredinama to nije slučaj, a tamo gde postoje problemi, nada se da će se ovim izveštajem dati preporuka šta i na koji način treba promeniti da bi i žene koje su višestruko marginalizovane dobile zaštitu. Žene sa invaliditetom su 4 puta osetljivije na nasilje od žena bez invaliditeta upravo. Pozvala je prisutne da danas u 14 časova na Trgu republike prisutvuju protestu kako bi se podsetila država da podrži SOS telfone i specijalne servise podrške za žene koje su pretrpele nasilje.

 **Gordana Stevanović** je u nastavku predstavila nalaze Zaštitnika građana u vezi sa ovom temom. Ona je istakla da je Zaštitnik građana u toku 2013. do juna 2014. godine želeo da vidi kako se protokoli primenjuju. Imali su dva osnovna prilaza - prvi, svim nadležnim ministarstvima su poslali upitnike sa pitnjima kako su postupali i da li vode evidencije koje treba da imaju u skladu sa protkolima i drugi, organizovali su posete lokalnim zajednicima na terenu kako bi se upoznali sa primenom protokola. Od organa na republičkom nivou (ministarstva nadležna za unutrašnje poslove, rad i socijalnu politiku, zdravlje, javno tužilaštvo, Vrhovni kacascioni sud, prekršajni sudovi) traženi su podaci koje oni već u skladu sa zakonom treba da imaju. Cilj analize je bio da se utvrdi kako se primenjuju protokoli, razvijenost statističkog praćenja naročito po kategorijama, mogućnost upoređivanja različitih evidencija. Kao što je vće navela, posetili su 16 jedinica lokalne samourpave, po pirncipu slučajnog uzorka kako bi ovuhvatili celu teritoriju Republike Srbije. Analiza je zasnovana na principu upitnika i odgovora na stručnim sastancima sa predstavnicma institucija sa lokalnog nivoa (centri za socijalni rad, zdravstvene ustanove, tužilaštva, prekršajni sudovi, sudovi. Takođe su se sastanli i sa predstavnicima jedinica lokalnih samouprava (iako nisu obuhvaćeni protokolm jer su svakako značajni, naročito u prevnciji nasilja), a razgovoru sa njima nije imala utisak da su imali svest o značaju poruka koje oni mogu poslati u cilju prevencije i sprečavanja nasilja nad ženama.

 Od organa su traženi konkretni statistički podaci o broju prijava nasilja nad ženama u porodici i u partnerskim odnosima razvrastani prema polu i godinama učinilaca i oštećenih i podaci o prijavama nasilja nad ženama sa invaliditetom, ženama koje nemaju državljanstvo Republike Srbije, Romima ili pripadnicima drugih nacionalnih manjina, odnosno gde je učinilac pripadnik policije ili vojske. Ni jedan organ nije mogao da dostavi podatke razvrstane u sve tražene kategorije, a podaci različitih organa nisu uporedivi.

 Podaci dobijeni od Ministarstva unutrašnjih poslova su bili značajan pokazatelj gde smo danas u pogledu nasilja nad ženama. Prema podacima u izveštajnom periodu (2013-jun 2014. godine) izvšreno je 78 ubistava koja su bila posledice nasilja u porodici i u partnetskim odnosima. Od ovog broj 31 ubistvo je bilo rezultat nasilja u partnerskim odnosima, a 47 u porodičnim odnosima. 42 žrtve su bile žene, a muškarci u 25 slučajeva. Prema podacima dobijenim od policije u 14 opština i gradova u izveštajima koje oni dostavljaju tužilaštvu, najčešće se navodi koliko puta je žrtva prijavljivala nasilje pre događaja ubistva ili se navodi da učinilac nije bio evidentiran u kaznenoj i prekršajnoj evidenciji. Iz nekih izveštaja se može utvrditi da se je žrtva obraćala policiji jer je policija podnosila veći broj krivičnih i prekršajnih prijava, ili je učinilac bio kažnjavan krivično ili prekršajno za krivična dela i prekršaje sa elementima nasilja nekada i više puta. Prijave telefonskih pretnji se ne preispituju sa dužnom pažnjom, niti se u tim slučajevima sprovodi procena bezbednosnih rizika, što ne čini ni opštinsko javno tužilaštvo kada ih policija izvesti o događaju. Najveći broj prijava nasilja nad ženama podnosi se policiji telefonom ili usmenim putem. Ministarstvo vodi evidenciuj prijava po krivičnim delima. Prema izveštaju policije nasilje u porodici je u izveštajom periodu prijavljeno 5352 slučajeva. Žrtve su najčeće bile žene, njih 4399, a 1276 su bili mušakrci. Osumnjičenih muškaraca da su vršili nasilje je bilo 4861 prema 349 žena. Žene su dakle skoro 3 i po puta češće bile žrtve nasilja u prodici nego muškarci, a muškarci su 14 puta češće bili osumnjičeni za nasilje nego žene.

 Što se tiče podatka dobijenih od centara za socijalni rad, 101 centar za socijalni rad primio je ukupno 5847 prijava partnerskog i rodno zasnovnanog nasilja izvršenog prema 3658 žena. Najčešće je prijave dobio od policije. Najveći broj žena je u starosnom dobu od 26- 64 godina. 366 žena je bilo iz marginalizovanih grupa, 53 sa invaliditetom. 16 žena nisu državljanke Republike Srbije, a 397 su Romkinje ili pripadnice drugih nacionalnh manjina. Takvu stitistiku imaju samo centri za socijlani rad i zdravstvne ustanove. Učinioci su najčešće muškarci i to njih 3734, a 15 puta ređe su to žene. U 44 slučaja učinioci su pripadnici policije ili vojske. Gotovo sve prijave od ukupno 6624 prijava, koje su podnete opštinskom javnom tužilaštvu, podnela je policija - 5284, oštećeni - 1051, a ostali organi - 289. To je poražavajući podatak, jer upravo protokoli govore da i centri za socijalni rad i zdravstvene ustanove i ostali mogu podneti krivičnu prijavu.

 Prema podacima zdravstvenih ustanova prijavljeno im je 3023 slučaja partnerskog nasilja. Najveći broj slučajeva se evidentira u domovima zdravlja - 1570 . Broj žena koje su od zdravstvenih ustanova zatražile pomoć je 1759, od čega je 318 sa invaliditetom, trudnica i starijih, a 179 je Romkinja. Izveštaj Ministarstva zdravlja ukazuje na neujednačenost između ustanova zdravstvene zaštite u vođenju evidenicija. Organi starateljstva i zdravstvene ustanove imaju standardna dokmenta – obrazac za evidentiranje i dokumentovanje nasilja nad ženama, ali drugi organi i ustanove nemaju, što otežava prikupljanje informacija i zajedničko planiranje, a opšti i posebni porotkoli upravo traže saradnju i razmenu informacija.

 Kada je reč o postupanju Ministarstva unutrašnjih poslova u 14 opština , u 71% slučajeva ono se sastojalo u usmenom upozorenju policije učinicu nasilja, u 10,6 % slučajeva su podnete krivične prijave i bilo je 205 prekršajih prijava.

 Kada je reč o postupanju tužilaštva, od ukupno 6624 krivične prijave, tužilac je odustao od krivičnog gonjenja u 73 slučaja; institut odlaganja krivičnog gonjenja je primenjen u 493 slučaja, a u toku je u 517 slučajeva. Optužni akti su podneti u 1631 slučajeva (25%). Ona je istakla da su to dosta poražavajći podaci ako želimo da osnažimo ženu da uđe u postupak i izbori se na taj način sa nasiljem koje trpi. Ukazala je i na mišljenje koje su dobili od javne tužiteljke koja je iznela stav da u oko 90% slučajeva žene insistiraju da budu oslobođene svedočenja, zbog čega tužilaštvo ne može da učini ništa, pa smatra da su žene najveći krivci. Taj stav dele i predstavnici policije, navodeći da je sveodočenje glavni dokaz. Gđa Stevanović je, s tim u vezi ukazala da postoje i druga dokazna sredstva i to je nešto na čemu se treba dalje raditi sa tužiocima, kako bi tužilac nezavisno od žene mogao da vodi dalji postupak. Takođe, često ustanove ne veruju izjavama žena, smatraju da postoji lažno prijavljivanje naročito u postrazvodnim periodima, da često žene zovu policiju kako bis e muževi zaplašili, a ne da bi vodili postupke.

 Prevencija, servisi podrške i rehabilitacija i psihosocijalni tretman počinioca nasilja koje propisuje Istanbulska konvencija, sporadično se primenjuje, naročito kada je reč o počiniocu nasilja. Zaštitnik građana je predložio izmene Krivičnog zakonika u smislu da upravo mere psihosocijalnog tretmana počinoica budu obavezujuća sankcija. Samo nekoliko opština ima službe besplatne pravne pomoći. U većini slučajeva jedince lokalne samouprave ne predviđaju mere prevencije, izuzetak su one koje finansiraju sigurne kuće i prihvatilišta, ali to je retko.

 Na osnovu navednog, neki od osnovnih zaključaka Zaštitnika građana bili bi: nedovoljano znanje službenika o postojanju i sadržini protokola, službenici nedovoljno prepoznaju i razumeju neravnotežu moći između muškraca i žena u slučaju nasilja, nedovoljan broj specijalizovanih obuka, broj postupajućih službenika koji su učestvovali u obukama je mali naročito u zdravstvenim ustanovama, sporazumi o saradnji između organa nisu zaključeni u svim jedinicama lokalne samouprave niti su sa njihovim postojanjem upoznati svi profesiocnaci koji u svom radu treba da ih primenjuju, često su ti sporazumi dokument organa starateljstva, a ne zajednička aktivnost svih ustanova, žene se najpre obraćaju policiji i zdrvstenim ustanovama, a reće centrima za socijalni rad koji su prepoznati kao koordinacioni organi, umesto konferencije slučaja i multidiscipliniranog planiranja žrtve od organa starateljstva najčešće dobijaju savet da se obrate drugim organima.

 **Vanja Macanović** je upoznala prisutne sa nekim problemima koje su zapazili prilikom obilaska opština. Neke ošštine nisu slučajno izabrane, već zato što su tu događali slučajevi ubistva žena. Navela je zabrinjavjuće podatke iz Čačka gde su se dogodila tri ubistva žena. Sporazumi o koordinaciji postupanja institucija na lokalnom niovu je veoma važno. Oni su postojali u pojedinim opštinama i pre nego što su usvojeni protokoli, kao što je to slučaj sa Novin Pazarom, Novim Sadom i Požarvcem. Oni su imali zadatak da ih usklade sa prtokolima i to najčešće urađeno. U pojediim opštinama nisu postojali sporazumi, ali je postojala dobra saradnja institucija, npr. u Zrenjaninu. Takođe, bilo je opština gde su sporazumi tek potpisani, a da pre toga nisu postojali na lokalnom nivou. Tu je bilo problema u momentu kada je Ministarstvo rada i socijalne politike naložilo da se potpišu i postavilo se pitanje kako oni treba da izgledaju. Urađena su dva modela i prosleđena centrima za socijalni rad, što je rezultiralo time da sada često postoje tipski sporazumi koji nisu prilagođeni konkretnim potrebama i nisu operatizovani. Od Ministarstva rada je dobila informaciju da protokoli imaju za cilj da se na lokalnom nivou formiraju dve vrste tela, jedno je političko telo koje se formira na nivou lokalne samouprave i tu treba da budu direktori svih institucija i predstavnici lokalne samouprave koji će moći da donose političke odluke kako bi sporazumi bili funkcionalni. Takvo političko telo postoji npr. na teritoriji Grada Novog Sada. Sa druge strane treba da postoji jedno operativno telo koje rešava rešava slučajeve, a to su profesionalci koji rade svaki da sa žrvama nasilja. Takvo telo postoji npr. u Zrenjaninu, ali je bilo zastoja u radu. Takođe je navela primer Niša i Vranja koji su imali više konferencija slučajeva, dok pojedine lokalne samouprave nisu imale ni jedan takav slučaj.

 **Marjana Maraš** je upoznala prisutne sa radom Komisije za praćenje ostvarivanja rodne ravnopravnosti opštine Vrbas. Komisija je formirana odlukom predsednika opštine 2002. godine, a ona je predsednica Komisije od 2005. godine. Iako sje u međuvremnu došlo do promene četiri predsednika opštine, ostvaren je kontinuitet u pogledu članstva u Komsiji, što često nije slučaj. Na samom početku madata članovi Komisije su prošli niz seminara i obuka i tako su došli do ideje čime treba da se bave i šta je prihvatljivo za njihovu sredinu. Na taj način su definisali prioritete svog rada, a to su žensko zdravlje, borba protiv nasilje u porodici, i osnaživanje žena da uzmu učešće u političkom odlučivanju i ekonomsko osnaživanje žena. Postoji bliska saradnja sa Pokrajisnkim sekretarijatom i Zavodom za ravnopravnost polova. Pokrajinski sekretarijat im je obezbedio početna sredstva zua rad, a danas imaju imaju svoju budžetsku poziciju kao Komisija. U rad Komisije je važno uključiti one koji donose odluke, počev od predsednika opštine, kao i manje zastupljen pol. Povodom kamapnje 16 dana aktivizma organizovaće, kao i pretnodnih godina okrugli stol. Prošle godine su na okruglom stolu usvojeni zaključici da i prijavljenog i procesuiranog nasilja ima manje, ali da postoji sve veće skriveno nasilje. Predstavnici policijske stanice su poršli obuku i obučeni su da prepoznaju nasilje i pruže podršku žrtvi, što je s vremenom povećalo povrenje žrtava prema pripadnicima policije. Prema iskustvu koje imaju, žrva se sedam puta vraća nasilniku dok ne odluči da ode, zbog čega je važno da se ekonosmki osnaži. Imaju potpisan protokol o saradnji i institucije su međusobno umrežene. Uvedeno je dežurstvo radnika Centra za socijalni rad u trajanju od 24 časa gde žrtva nasilja može da se obrati. Postoji medijski prostor i zahvalna je lokalnim medijima što su doprineli u borbi protiv nasilja nad ženama.

 **Slavica Radovanović** predstavnica Ministarstva unutrašnjih poslova, član radne grupa za praćenje i koordinaciju aktivnosti policije u slučaju nasilja u porodici, jedan od autora protokola i jedan od učesnika u projektu koji se odnosi na obuke policije, istakla je napredak koji postoji u policiji kada je reč o borbi protiv nasilja nad ženama i u porodici. Ministarstvo je preduzeli brojne aktivnosti da se obuče policijski službenici, od prepoznavanja nasilja i shvatanja faza kroz koje žrtva prolazi do razumevanja polžaja moći i kontrole. Ona je navela da se ne slaže sa tekstom u Izveštaju u kome je označeno da postupajući službenici nisu u potpunosti informisani o protokolima, a na prvom mestu su pomenuti policijski službenici. Smatra da ovo treba izmeniti i vrednovati ono što je urađeno jer je više od 2000 policijskih službenika obučeno o postupanju u sklaud s protokolom, a u programu stručnog usavršavanja za policijske službenike još od 2010. godine nalazi se tema zaštita od nasilja u porodici i institucionalna zaštita. Takođe je sitakla da u Ministarstvu postoje nove evidencije koje su pripremljene upravo po preporukama Zaštitnika građana, preporuci Narodne skupštine o tromesečnom izveštavanju i preporuci iz Istanbulske konvencije.

 **Gordana Stevanović** je istakla da smatra da se iz izveštaja vidi koliko policija radi, ali prihvatila je sugestiju gđe Radovanović.

 **Miloš Janković** je izložio jedan aspekt kome Zaštitnik građana poklanja posebnu pažnju, a to je postupanje prema ženama koje su u zatvrskom sistemu. Jedan od najvažnijih međunarodnih dokumenta u ovoj oblasti jeste Rezolucija Generalne skupštine Ujedinjenih nacija od 16. marta 2011. godine koja se odnosi na pravila postupanja prema zatvorenicima i pravila vezana za nezatvorske mere prema ženema koje su izvršioci krivčniih dela. Zaštitnik građana će u narednom periodu proveravati da li Republika Srbija ispunjava ono što je propisano tom rezolucijom. On je istakao da su zatvorenice u velikoj meri diskriminisane u odnosu na zatvorenike, pre svea zato što su zatvori i zatvorski režimi razvijeni imajući u vidu isključivo potrebe muškaraca. To je posledica malog broja žena u zatvorima. U Srbiji ima 10 000 muškaraca u zatvorima, a 200-300 žena. To ne znači da o tim ženama ne treba voditi računa zato što ih je malo. Ova situacija ima dve posledice. Pre svaga, žena u pritvoru se nalazi u izolaciji ili osamljenju. Naime, zbog malog broja žena i zbog organizacije izvršenja mera pritvora, imamo situaciju da je najčešće jedna žena u pritvoru, a to znači da je ona praktično u izolaciji. Dakle, ono što je za muškarca disciplinska ili posebna mera koja je vremenski ograničena, za ženu u pritovou je to uobičajena mera. Ohrabruje što je Narodna skupština usvojila zaključak od 4. novembra 2014. godine u kome je upravo ocenila da je ovaj način potpuno neprimeren i pozvani su nadležni organi da preduzmu sve raspoložive mere kako bi se to stanje promenilo. Druga posledica se sastoji u tome da žene koje su osuđene, izdržavaju kaznu u jednom zatvoru, a to je zatvor u Požarevcu, čak i za prekršaje. Muškarci izdržavaju kaznu zatvora u većem broju zatvorskih jedinica koje su relativno blizu njihovom mestu stanovanja, a to ne važi za žene. Zaštitnik građana je dao preporuku da se bar u dva zatvora omogući ženama odsluženje kazne zatvora. On je dalje ukazao, da države imaju obavezu da razviju politiku rodno senzivitvnog upravljanja zatvorima, a naročito je potrebno obretiti pažnju na žene pripadnice razlitih manjinskih grupa. On je naveo nekoliko posebno osetljivih pitanja kada je reč o ženama zatvorenicama, a to su: telesni pregledi žena koji su obavezni prilikom svakog ulaska i izlaska iz zatvora; zdravstvena zaštita zatvorenica; uslovi za održavanje higijene; bezbednost; ostvarivanje kontakata sa porodicom; ostvarivanje roditeljstva (žena može da bude u zatvoru sa detetom do jedne godine života deteta); ostvarivanja prava deteta zatvorenica; imovno stanje i s tim u vezi ostvarivanje prava da odbranu; rehabilitacija žena jer žene su mnogo češće napuštene od muževa u slučaju kada se nađu na zatvorskoj kazni, nego što je to obrnuto slučaj. Na kraju je zaključio da se žene, po povrtaku na slobodu, usled svih navedenih problema, nalaze u jednoj teškoj situaciji.

 **Tanja Ignjatović** je istakla značaj rešavanja pitanja vođenja evidencije, naglasivši da to ne bi trebalo da bude samo konstatacija o dešavanjima i njihovom obimu, posebno ukazujući na alarmantan podatak da se samo mali procenat (10%) zlostavljanih žena obraća za pomoć institucijama. Izrazila je zabrinutost zbog nepostajanja brojki uporedivih između institucija, tako da se ne može razdvojiti slučaj od incidenta i ispratiti sve što je do sada urađeno po tom pitanju. Takođe, ukazala je na to da postupanje Zaštitnika građana i vođenje evidencija služe da se donesu valjani zaključci vezani za određene opštine, naročito se osvrnuvši na slučajeve kada je Zaštitinik građana morao da reaguje iako predstavnici nadležnih institucija tvrde da nisu napravljeni propusti u postupanju po tim pitanjima. Izvestila je da je grupa eksperata u okviru radne grupe koja je pokušala da napravi jedinstvenu evidenciju za sve sisteme (uključujući službe za podršku koje su međusobno povezane) nije naišla na odobravanje, iz razloga što ne postoji zakonska pretpostavka za uvođenje takvog sistema. Informisala je da je na poziv Tima za socijalnu inkluziju, gostovala delegacija Evropskog instituta za rodnu ravnopravnost koji su ih informisali da nigde u Evropi ne postoji jedinstven i zajednički sistem koji bi objedinio podatke o nasilju u porodici. Predložila je da Zaštitinik građana i članovi Odbora sa pokrajinskim sekretarom dogovore sastanak na kome bi se imao uvid u evidenciju koja postoji u elektronskoj formi. Informisala je da u Izveštaju, od 14 opština u pet postoje sedam ženskih organizacija koje su specijalizovane za pružanje podrške žrtvama nasilja kao i organizacije SOS Vojvodina i Osvit (na romskom jeziku).

 **Vesna Tomljanović** se osvrnula na preporuke Zaštitnika građana koje podrazumevaju razvoj novih usluga pomoći žrtvama nasilja i dostupnosti sigurnim kućama. Izrazila je žaljenje zbog Uredbe o zabrani zapošljavanja za ljude koji rade na pružanju usluga socijalne zaštite i zatražila od Zaštitnika građana i Odbora pokretanje inicijative o izuzimanju usluga socijalne zaštite iz Uredbe.

 **Predsednik Odbora** je informisao da zbog Uredbe o zabrani zapošljavanja ne postoji zakonska mogućnost da se reši to pitanje, ali i da Centri za socijalni rad Zaključkom Vlade treba da budu izuzeti iz Uredbe i da im se na osnovu analize i procene Ministartsva rada, omogući nesmetano obavljanje funkcije.

 **Vanja Macanović** je ukazala na slučaj ubistva žene u zatvoru za vreme posete svom bivšem suprugu. Ukazala je na važnost uloge Uprave za izvršenje krivičnih sankcija u proceni bezbednosti prilikom takvih poseta kako se takav slučaj ne bi ponovio.

 **Miloš Janković** naglasio je da je neophodna obazrivost i sagledavanje situacije sa svih aspekata kada je u pitanju dozvoljavanje procene opasnosti zatvorskim službenicima, naglašavajući da je bio potreban veliki trud da bi se izborili za pravo zatvorenika na tročasovnu zatvorsku posetu.

 **Aleksandar Josimović** je informisao da su u PU Čačak sa punom posvećenošću pristupili ispunjenju obaveza naloženih Opštim i Posebnim protokolima za zaštitu žrtava nasilja u porodici. S tim u vezi, saopštio je da se u PU Čačak vrši svakodnevna analiza slučajeva nasilja u porodici i da se u svakom momentu može dati prikaz broja podnetih krivičnih i prekršajnih prijava, upozorenja, dostavljenih izveštaja Centru za socijalni rad i Tužilaštvu, preventivnih akcija i sl. Osvrnuvši se na pitanje poznavanja protokola od strane policijskih službenika, saopštio je da su u PU Čačak sproveli tri edukacije na teme „Nasilje u porodici i institucionalna zaštita“, „Primena posebnog protokola“ i „Procena rizika za bezbednost žrtve nasilja u porodici“. Posebno je naglasio angažovanost na projektima prevencije (na lokalnom radiju u Čačku emituje se prilog povodom Međunarodnog dana nasilja nad ženama). Informisao je i o sličnim akcijama koje se organizuju na području koje pokriva PS Ivanjica gde se realizuje projekat „Nasilje u porodici u opštini Ivanjica“. Kao sledeću akciju koja će biti sprovedena najavio je edukaciju zdravstvenih radnika, lekara i načelnika odeljenja Zdravstvenog centra u Čačku.

 **Predsednik Odbora** je pohvalio saradnju sa policijom, kao i sa pojedincima zaduženim za pomoć ženama žrtvama nasilja. Takođe, zahvalio se pripadnicima policije na odazivu za prisustvo na sednici.

 **Svetlana Šarić** je takođe pohvalila rad policije i istakla da su jedino oni prepoznali njihov rad i prihvatili ih kao ravnopravne partnere u rešavanju problema. Ukazala je da njihove korisnice ne žele da prijave nasilje u Centar za socijalni rad ali kada im spomenu policiju žena odmah prijave nasilje njima.

 **Jasmina Barać Perović** je ukazala na problem žena sa invaliditetom. Žene sa invaliditetom su četiri puta više izložene nasilju.To što one ne prijavljuju nasilje ne znači da one nasilje ne trpe u svojoj kući, porodici, na ulici ili u instituciji u kojoj su nažalost smeštene. Po statistikama Svetske zdravstvene org. 10% ukupnog svetskog stanovništva čine osobe sa invaliditetom. U Srbiji koja je jedna od zemalja koja je direktno ili indirektno imala više ratova taj broj je znatno veći. One u većini sličajeva zavise od nasilnika pa su u situaciji da moraju mnogo duže i češće da trpe nasilje. Ona dolazi iz Niša i Niš može da se pohvali da je obezbedio personalne asistente ali ne u dovoljnoj meri. Navela je da podrška nije konstantna i da je bitno da se izbore da servisi podrške budu u kontinuitetu. Istakla je dobru saradnju sa Centrom za socijlani rad i sa Upravom za dečju primarnu i socijalnu zaštitu.

 **Milanka Jevtović Vukojičić** je ukazala na osnovnu poruku današnjeg sastanka, a to je preispitivanje odgovornosti svih ponaosob, svih institucija sistema, društva i države, te da li su svi na najbolji način preduzeli sve mere da blagovremeno i adekvatno zaštite žrtvu. Istakla je da nijedna institucija sistema sama ne može da reši problem porodičnog i partnerskog nasilja, već samo u međusobnoj koordinaciji i međusektorskoj saradnji, kako institucija sistema tako i civilnog društva. Što se tiče jedinstvene evidencije, činjenica je da se ona različito vodi u različitim sistemima, te da bi uspostavljanje jedinstvene evidencije kroz jedinstvenu bazu podataka trebalo da bude značajno sa aspekta strateškog planiranja i preduzimanja adekvatnih mera radi zaštite žrtava porodičnog nasilja. Iznela je svoje viđenje na Izveštaj Zaštitinika građana koji se odnosi na lokalnu samoupravu Priboj gde je istaknuto da nijedan radnik nije prošao obuku na temu zaštite žrtava porodičnog nasilja, te da ono što sa sigurnošću zna je da su svi stručni radnici u Centru za socijalni rad Priboj prošli obuku vazanu za zaštitu žrtava porodičnog nasilja. Protokol o saradnji postoji od 2003. godine i u Priboju je jedna od prvih šest sigurnih kuća koje postoje na teritoriji Republike Srbije i to od 2003. godine i ima adekvatno umrežen sistem zaštite pre svega sa policijom, sa obrazovanjem, sa sistemom zdravstvene zaštite, kao i sa medijima.

 **Gordana Stevanović** se nadovezala istakavši da su vezano za sva pitanja stručne obuke informacije dobili zvaničnim putem ili na sastancima uz postojanje zapisnika te da nije bilo razloga sumnje u njihovu istinitost.

 **Dubravka Filipovski** je ukazala da je važna promena u pogledu zastupljenosti nasilnih sadržaja u našem obrazovanju, u cilju da naši udžbenici imaju više tema koje se tiču prevencije nasilja i to još od predškolskih ustanova. To bi u dugoročnom smislu sigurno smanjilo nasilje. Takođe izrazila je žaljenje kako je i predsedavajući rekao, što nema nikog iz Ministarstva zdravlja. Obavestila je prisutne da je Ženska parlamentarna mreža potpisala Memorandum o saradnji sa Udruženjem poslovnih žena Srbije, te da je ekonomsko osnaživanje žena u smanjenju nasilja veoma važano.

 **Vladana Jović** je istakla da je zadužena za osobe sa invaliditetom i starija lica. Posebno se osvrnula na psihičko nasilje kome su izložene ove grupe.

 **Predsednik Odbora** je istakao da su svi doprineli razmatranju Posebnog izveštaja Zaštitnika građana koji još nije kompletan jer treba da naprave i drugi krug konsultacija i monitoringa kako bi se imala preciznija slika ukupnog stanja. Nakon toga će se doneti zaključci i određene preporuke koje će se proslediti na plenarnu sednicu iz kojih će proisteći obaveze državnih organa. Veruje da će se i u narednim danima koliko traje 16 dana aktivizma, doprineti da se još bolje sagleda problem koji postoji u društvu i da do što većeg broja ljudi dopre svest o tome kolike su razmere nasilja kako fizičkog tako i psihičkog. Ukazao je da su ove sednice prilika da se ukaže na probleme, ali i da se čuje glas onih predstavnika državnih institucija i orginazacija koji su posvećeni ovom poslu i koji iskreno žele da rade na rešavanju problema.

 Sednica je zaključena u 12.20 časova.

 **SEKRETAR ODBORA PREDSEDNIK ODBORA**

 **Rajka Vukomanović Meho Omerović**